Jos tuoteella ei ole markkinatakaajan myyntilaitaa, se on ns. "sold out, buy back" (SOBB) tai "buy back" (BB) -tilassa. Se tarkoittaa, että markkinatakaaja ei pysty tai ei halua tarjota tuotetta kaupankäynnin kohteeksi. Markkinatakaaja tarjoaa kuitenkin ostolaidan aina myös buy back tai sold out, buy back -tilassa oleville tuotteille.
Buy back -tila on useimmin käytetty tilanteessa, jossa liikkeeseenlaskija on listannut korvaavia tuotteita pörssilistalle ja sallii kyseiselle tuotteelle vain omistusten myymisen. Sold out, buy back -tilassa tuote on myyty loppuun, eikä markkinatakaaja voi myydä tuotetta, ennen kuin joku sitä omistava on myynyt omistuksena takaisin markkinatakaajalle. Tuotteilta voi puuttua myyntilaita myös tietyissä odottamattomissa ja poikkeuksellisissa olosuhteissa, joissa markkinatakaajan on kohtuutonta odottaa ylläpitävän kaksipuolisia hintoja tarjouskirjassa. Tarjouskirjaan, joka on BB / SOBB -tilassa, voidaan syöttää vain myyntitoimeksiantoja ja ne toteutuvat "Fill or Kill"-periaatteella. Voit siis tehdä myyntitoimeksiannon vain ostolaidan osoittamalla hinnalla (tai alemmalla), muuten toimeksianto peruuntuu, kun sen lähetetään markkinapaikalle. Kun pörssi muuttaa tarjouskirjan BB / SOBB -tilaan, kaikki aktiiviset toimeksiannot poistetaan.